Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: 1997. évi CIII. törvényben (a továbbiakban: Jöt.) meghatározott terméket elõállító, raktározó, tároló, importáló,
Paragraph Index: 556

5. A szakmai vizsga értékelése A szakmai elméleti vizsga értékelése A szakmai elméleti vizsga akkor eredményes, ha a jelölt a szóbeli vizsgán mind a három tantárgyból legalább elégséges érdemjegyet kapott. A szakmai elmélet osztályzatát a szóbeli vizsgarész három tantárgya érdemjegyeinek átlaga alapján kell meghatározni. A szakmai gyakorlati vizsga értékelése A szakmai gyakorlati vizsga akkor eredményes, ha a jelölt a gyakorlati-írásbeli vizsgán mind a négy tantárgyból legalább elégséges érdemjegyet kapott. A szakmai gyakorlat osztályzatát a gyakorlati-írásbeli vizsgarész négy tantárgya érdemjegyeinek átlaga alapján kell meghatározni. Amennyiben az átlag öt tizedre végzõdik, akkor az 1. Jövedéki ismeretek tantárgy érdemjegye felé kell kerekíteni az osztályzatot. A gyakorlati vizsga akkor eredményes, ha a jelölt mind a négy gyakorlati-írásbeli tantárgy követelményeit tantárgyanként legalább 60%-os szinten teljesítette. A szakmai vizsga értékelése A szakmai vizsgán a jelölt a vizsgakövetelményeknek megfelelt, ha mindkét vizsgarészt legalább elégséges osztályzattal értékelte a vizsgabizottság. Az egyes tantárgyak gyakorlati-írásbeli és szóbeli vizsgája az elsõ gyakorlati-írásbeli vizsga megkezdésétõl számított 2 éven belül ismételhetõ, ezt követõen az addig letett vizsgák érvényüket vesztik. V. EGYÉB TUDNIVALÓK

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes